**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 01.11.2022, ora 08.00 – 02.11.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.11.2022, ora 07.00**

**RÂURI**

 **Debitele au fost relativ staționare,** exceptând cursul inferior al Timișului, unde au fost în uşoară scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Someșul Mic, cursul mijlociu al Someşului, pe cursurile superioare ale Bistriţei şi Trotuşului, unii afluenți din bazinele superioare ale Argeşului şi Ialomiței și mai mici (sub 30% din mediile multianuale lunare) pe râurile din bazinele hidrografice: Cerna, Vedea, Tazlău, Rm. Sărat, Bârlad, Jijia și unele râuri din Dobrogea.

 Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi relativ staționare.**

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 01.11.2022 – 02.11.2022 **a fost staţionar, având valoarea de 2600 m3/s**, sub media multianuală a lunii **octombrie (3850 mc/s) şi noiembrie (4650 m3/s).**

În aval de Porţile de Fier debitele au fost în creștere pe sectorul Gruia – Tr. Măgurele și în scădere pe sectorul Zimnicea – Tulcea.

**Debitul la intrarea în ţară (secţiunea Baziaş) va fi staţionar (2600 m3/s).**

În aval de Porțile de Fier debitele vor fi în creştere pe sectorul Gruia – Giurgiu și în scădere pe sectorul Oltenița – Tulcea.

**2.** **Situația meteorologică în intervalul 01.11.2022, ora 09.00 – 02.11.2022, ora 06.00**

**ÎN ŢARĂ**

**Vremea a fost deosebit de caldă** pentru această dată, cu excepția unor zone restrânse din Transilvania, unde în condiții de nebulozitate joasă sau ceață, valorile termice diurne s-au situat în jurul mediilor multianuale. În centrul țării, iar dimineața și din nou noaptea și în vest și nord-vest a fost nebulozitate joasă sau ceață, cu totul izolat asociată cu burniță. În restul teritoriului cerul a fost mai mult senin, iar ceața s-a semnalat doar izolat la începutul și sfârșitul intervalului. Vântul a suflat slab și moderat, cu ușoare intensificări în zona montană înaltă. Temperaturile maxime s-au încadrat între 9 grade la Joseni și 27 de grade la Gurahonț, iar la ora 06 valorile termice erau cuprinse între -1 grad la Întorsura Buzăului și 15 grade la Sulina și Sfântu Gheorghe.

*Observație: de ieri dimineață de la ora 6 au fost în vigoare 18 atenționări pentru fenomene meteorologice periculoase imediate, emise după cum urmează: 9 de către SRPV Sibiu, 4 de către SRPV Cluj-Napoca, 3 de către SRPV Timișoara și 2 de către SRPV Bacău.*

**LA BUCUREŞTI**

**Vremea a fost frumoasă** și deosebit de caldă pentru începutul lunii noiembrie. Cerul a fost mai mult senin, iar vântul a suflat slab până la moderat. Temperatura maximă a fost de 23 de grade la Afumați și Băneasa și 24 de grade la Filaret, iar la ora 06 se înregistrau 9 grade la Filaret și 10 grade la Afumați și Băneasa.

 **3. Prognoza meteorologică în intervalul 02.11.2022, ora 09.00 – 03.11.2022, ora 09.00**

**ÎN ŢARĂ**

**Vremea va fi caldă** pentru această perioadă în cea mai mare parte a țării, iar în sud, sud-est și local în est deosebit de caldă. Temperaturile maxime vor fi cuprinse între 12...14 grade în Crișana și nordul Transilvaniei și 27...28 de grade în Oltenia și Muntenia, iar cele minime în general între 4 și 12 grade. În regiunile intracarpatice nebulozitatea va fi în general persistentă și pe arii restrânse se vor semnala ploi slabe sau burniță, iar mai ales în prima parte a zilei și noaptea se va forma ceață. În restul teritoriului, cerul va fi variabil, chiar mai mult senin pe parcursul zilei în sud, iar unele înnorări și izolat ploi slabe vor fi mai ales seara și noaptea în Moldova și posibil în estul Munteniei și în Dobrogea. Vântul va sufla slab și moderat, cu unele intensificări în zona montană înaltă, iar ziua pe arii restrânse în sud-vest și nord-est.

**LA BUCUREŞTI**

**Vremea va fi predominant frumoasă** și deosebit de caldă. Cerul va fi mai mult senin pe parcursul zilei și variabil noaptea. Vântul va sufla slab și moderat. Temperatura maximă va fi de 25...27 de grade, iar cea minimă de 10...12 grade.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Argeş-Vedea, GNM-CJ Argeş şi APM Argeş** informează despre o **poluare a unui curs de apă nepermanent, şanţ pluvial şi a 200 mp de sol cu 200 litri ţiţei, în zona com. Popeşti, jud. Argeş, ca urmare a coroziunii conductei de transport ţiţei aparţinând CONPET SA, de la Icoana la Cartojani, din data de azi, 01.11.2022, ora 10:30**. Se va remedia conducta şi ecologiza zona până pe 25.11.2022, prin vidanjare, conducta nefiind în pompare, se va împrăştia material absorbant.

**GNM-CJ Harghita** informează că în **data de 01.11.2022, în urma unei sesizări, s-a efectuat un control în Mun. Miercurea Ciuc, zona Szécseny, unde s-au constatat activități de exploatare forestieră, care a determinat turbiditate crescută a pârâului Szécseny.** S-a identificat faptul că o cauză a poluării este datorită operatorului economic încredințat cu lucrările de exploatare, care a transportat buștenii peste albia pârâului, contrar prevederilor în vigoare. Ca urmare, operatorul economic a fost sancționat contravențional cu amendă în valoare de 8000 lei și au fost impuse măsuri de conformare la prevederile legislative.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**IGSU** informează telefonic despre un **incendiu în desfăşurare, izbucnit în data de 01.11.2022, în mun Galaţi, zona Portului Bazinul Nou, în jurul orelor 08:00. Incendiul se manifesta cu degajare de fum la statia de încărcare - descărcare cu păcură a vagoanelor de tren.** Intervin la fata locului 3 autospeciale cu apa si spuma, o unitate de descarcerare.Până la orele 09:00 incendiul a fost lichidat. Nu s-au inregistrat victime.

**Agenţia Naţională pentru Protecţia Mediului** informează că, din rezultatele analizelor efectuate în data de 31.10.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

* **B-29, oraş Otopeni, jud. Ilfov,**
* **B-28, com. Glina, jud. Ilfov,**
* **B-27, com. Afumaţi, jud. Ilfov,**
* **B-26, oraş Voluntari, jud. Ilfov,**
* **B-21 mun. Bucuresti**
* **B-14 mun. Bucuresti**
* **B-13 mun. Bucuresti**
* **B-12 mun. Bucuresti**
* **B-9 mun. Bucuresti**
* **B-5 mun. Bucuresti**
* **B-1 mun. Bucuresti**
* **IS-2, mun. Iaşi, jud. Iaşi**
* **DJ-2, mun. Craiova, jud. Dolj**
* **PH-1, mun. Ploieşti, jud. Prahova**
* **PH-2, mun. Ploieşti, jud. Prahova**
* **CL-3, com Modelu, jud. Călăraşi**
* **HD-4, oraşul Călan, jud. Hunedoara**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**IGSU** informeaza telefonic despre **izbucnirea unui incendiu de vegetatie uscata cu extindere la padure, in zona localitatii Dumitresti - Varful Litu, din jud. Vrancea, ce se manifesta in 2 focare, pe aprox. 10 ha, incepand cu orele 21:00, din data de 01.11.2022. Se intervine cu 3 autospeciale pentru interventii operative** cu un ATV si personal de la serviciul voluntar ptr. situatíi de urgenta din zona. La orele 06:00 în data de azi, 02.11.2022, incendiul de vegetaţie uscată şi litieră de pădure se manifesta pe o suprafaţă de 50 ha. Incendiul este localizat.

**GNM-CJ Constanta şi APM Constanţa** informeaza despre o **poluare cu pacură a solului pe 150 mp, din data de 01.11.2022, ora 05:00, in zona Mun. Constanta, din care în parcarea din zona strazii Theodor Sperantia, cca. 100 mp, ca urmare a unor exfiltratii la conducta de transport pacura de la Oil Terminal SA, Sectia platforma Sud, la Platforma Nord.** S-au demarat operatiunile de depoluare si ecologizare a solului contaminat, s-a aplicat manson pe conducta, s-a decopertat fascicolul de conducte si a fost remediata defectiunea, s-au montat baraje absorbante si aplicare de material biodegradabil.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 31.10.2022 – 01.11.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

* Acumularea Hălceni, localitatea Vlădeni, s-a impus încetarea livrării apei pentru piscicultură;
* Acumularea Plopi, localitatea Munteni, comuna Belcesti, folosință piscicultură;
* Acumularea Sârca, localitatea Sarca, comuna Baltati, folosinta piscicultură;
* Acumularea Ezăreni, municipiul Iași, Statiunea de cercetare dezvoltare Horpaz - folosință piscicultură. Treapta de restrictii se va aplica atunci cind beneficiarul solicita apa bruta.

Situatia secarii fântânilor in localitatile care nu dispun de sisteme centralizate de alimentare cu apa, în jud. Botosani, Iasi, Vaslui, Galati – 316 localități.

* **In judetul Botosani** se menține Treapta III de restrictii:
* Acumularea Cal Alb, localitatea Hudești, comuna Hudești, folosinta piscicultură. Treapta de restrictii se aplica cand beneficiarul solicita apa bruta.
* Acumularea Cal Alb, localitatea Hudesti, folosință irigații, sistemul de irigații Movileni-Havarna. Treapta de restrictii se aplica cand beneficiarul solicita apa bruta.
* **In județul Vaslui** se menține Treapta III de restricții :
* Acumularea Solești, folosinta alimentarea cu apă pentru Municipiul Vaslui, localitățile Lipovat, Corbu, Muntenii de Jos, Bacaoani, Secuia. Precizăm că există surse alternative de alimentare cu apă priza Rediu și Acumularea Puscasi care asigură necesarul de apă conform abonamentului de utilizare/exploatare a resurselor de apă.
* Acumularea Mânjești, localitatea Mânjești, comuna Muntenii de Sus, pentru folosința Irigații.

**Administratia Bazinala de Apa Olt:**

In județul Brașov, se menține aplicarea Treptei I pentru folosinta alimentare cu apă a populație din acumularea Dopca pentru comuna Racoș, satele Racoș și Mateiaș, și comuna Hoghiz, satele Bogata și Dopca.

La acumularea Săcele, pârâul Târlung se menține Treapta II de restricții pentru Operatorul Compania de Apă SA Brașov. Nu s-au impus restricţii de alimentare cu apă la populaţie în municipiul Brașov deoarece debitul necesar este suplimentat din sursa subterană (front de captare zona Hărman-Prejmer -ANIF).

**Administrația Bazinală de Apă Buzău-Ialomița :**

Pentru sectoarele fluviului Dunarea aferente ABA Buzau Ialomita:

* În data de 25.10.2022 s-a trecut la aplicarea Planului de restrictii si folosire a apelor in perioadele deficitare pentru BH Dunare - faza de atentionare/avertizare. pentru sectororul 6.1 Chiciu – Vadu Oii si sectorul 6 Chiciu – Vadu Oii (amonte Chiciu).
* În data de 26.10.2022 s-a trecut la aplicarea Planului de restrictii si folosire a apelor in perioadele deficitare pentru BH Dunare - faza de atentionare/avertizare pentru sectorul 4 Braila – Galati (pe acest sector in perioada de iarna nu exista captari de apa, insa ANIF Braila a solicitat extinderea perioadei contractuale pentru luna noiembrie).

**- Administrația Bazinală de Apă Siret :**

 La nivelul localitatilor din b.h. Siret, au fost luate masuri de restrictionare a consumului de apa, ca urmare a debitului insuficient la sursa (subterana) in 1 UAT cu sistem centralizat de alimentare cu apa: jud.Buzau -1 (Bazin Siret).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Dobrogea-Litoral -** datorita scaderii semnificative a nivelului, respectiv a debitului fluviului Dunarea pe sectoarele: 5.2 Br Macin, 3 Galati / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Brat Chilia, 1.2 Brat Sulina), precum si tendinta de scadere pentru urmatoarea perioada, SGA Tulcea a transmis incepand cu data de 25.10.2022 notificari la folosintele care se alimenteaza cu apa din fl. Dunare pe sectoarele mentionate, pentru a aplica prevederile Planului de restrictii si folosire a apei in perioadele deficitare pentru B.H. Dunare 2021-2025, faza de atentionare / avertizare:

- Sarme si Cabluri SA, CN ACN SA Agigea, RAJA SA Constanta, S.A.A.C. Daeni, S.C. Piscicola Macin (Am. Turcoaia), Comuna Smardan, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, Primaria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galati - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C.Alum SATulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin (Am Obretin1), SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina.

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

 - în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

 - SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

 - SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

 Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

Direcția Comunicare